
ప్రభాస్.. ఇప్పుడు కేవలం తెలుగు నటుడు కాదు.. జాతీయ నటుడు! ఇంకా చెప్పాలంటే అంతర్జాతీయ స్థాయి నటుడు! ఒక్క సినిమా ఆయన కెరీర్ దశనూ, దిశనూ మార్చేసింది. ‘బాహుబలి’తో దేశవ్యాప్తంగా అభిమానుల్ని సంపాదించుకొన్న ఆయన ‘బాహుబలి 2’తో దేశంలోని క్రేజీ స్టార్స్లో ఒకరిగా మారిపోయారు. తండ్రీకొడుకులు అమరేంద్ర బాహుబలి, మహేంద్ర బాహుబలి అలియాస్ శివుడుగా ఆయన ప్రదర్శించిన అభినయం, ఆ పాత్రల్లో ఆయన ఆహార్యం ప్రేక్షకుల హృదయాల్లో చెరగని ముద్ర వేశాయి. ఆ సినిమాతో దేశంలోనే అత్యధిక వసూళ్లు సాధించిన సినిమా హీరోగా రికార్డు పుటల్లో స్థానం పొందారు. సమీప భవిష్యత్తులో మరే తెలుగు హీరో ఆయన రికార్డును అందుకోవడం దాదాపు అసాధ్యం. దాదాపు నాలుగున్నరేళ్ల కాలం ఒక సినిమా కోసం ఆయన అంకితమైన విధానం అసామాన్యం. హిందీలో ఒక సినిమా కోసం ఆమిర్ఖాన్ పడే శ్రమ, వెచ్చించే కాలం సంగతి మనకు తెలుసు. తెలుగులో అంత కమిట్మెంట్ను ప్రభా్సలోనే చూస్తున్నాం. బ్యాంకాక్లోని మేడమ్ టుస్సాడ్స్ మ్యూజియంలో మైనపు ప్రతిమను కలిగిన ఏకైక తెలుగు నటుడు ప్రభాస్.ఇవాళ తెలుగు ఫిల్మ్ ఇండస్ట్రీకే ప్రభాస్ ఒక హాట్ ప్రాపర్టీ! అసాధారణ గిరాకీ ఉన్న సూపర్ స్టార్! అయినా అందరికీ ఎంతో ఇష్టమైన ‘డార్లింగ్’! అందుకే ఆయనతో సినిమాలు చేయడానికి ఇటు దర్శకులు, అటు నిర్మాతలు ఎంతగానో ఆసక్తి చూపిస్తున్నారు. ఎంతో మంది పేరుపొందిన దర్శకులు ఆయన కోసం ఎదురు చూస్తుంటే, ఆయన మాత్రం కూల్గా సుజిత్ అనే ఔత్సాహిక దర్శకుడితో ‘సాహో’ చేసేందుకు సరేనన్నారు. శర్వానంద్ హీరోగా ‘రన్ రాజా రన్’ సినిమాని సుజిత్ రూపొందించిన విధానం ఆయనకు బాగా నచ్చేసింది. ‘సాహో’ ఎలా ఉండబోతోందో షూటింగ్కు వెళ్లడానికంటే ముందుగానే ఒక టీజర్తో రుచి చూపించాడు సుజిత్. అందులో ప్రభాస్ కొత్త రూపం అందర్నీ అకట్టుకుంది. బాలీవుడ్లో మంచి డిమాండ్ ఉన్న శ్రద్ధా కపూర్ నాయికగా నటిస్తోన్న ఈ చిత్రం తెలుగుతో పాటు హిందీలోనూ ఏక కాలంలో రూ. 150 కోట్ల భారీ బడ్జెట్తో రూపొందుతోంది. అంటే.. హిందీలో నేరుగా విడుదల కానున్న ప్రభాస్ తొలి చిత్రం ‘సాహో’. 2018లో విడుదల కానున్న ఈ చిత్రంతో ఆయన మరెన్ని సంచలనాలు సృష్టిస్తారో చూడాలి.

prabhas.. ippudu kevalam telugu natudu kaadu.. jaateeya natudu! inka cheppalante antarjaatiiya sthaayi natudu! okka sinima aayana kereer dasanuu, disanuu marchesindi. ‘bahubali’thoo desavyaaptamgaa abhimaanulni sampaadinchukonna aayana ‘bahubali 2’thoo desamloni cragey starslo okarigaa maaripoyaaru. tandreekodukulu amarendra bahubali, mahendra bahubali alias sivudugaa aayana pradarsinchina abhinayam, aa paatrallo aayana aahaaryam prekshakula hrudayaallo cheragani mudra vaesaayi. aa sinimaatho desamlone atyadhika vasoollu saadhinchina sinima heeroga rikaardu putallo sthaanam pondaaru. sameepa bhavishyattulo mare telugu heero aayana rikaardunu andukovadam daadaapu asaadhyam. daadaapu nalugunnarella kaalam oka sinima kosam aayana ankitamaina vidhaanam asaamaanyam. hindeelo oka sinima kosam amirkhan pade shrama, vecchinche kaalam sangati manaku telusu. telugulo anta kamitmentnu prabhsalone chustunnam. byaankaaklooni medam tussads musionlo mainapu pratimanu kaligina ekaika telugu natudu prabhas.ivaala telugu fillm industrike prabhas oka hat property! asaadhaarana giraki unna super star! aina andarikee entho ishtamaina ‘darling’! anduke aayanatho cinimaalu cheyadaaniki itu darsakulu, atu nirmaatalu entagaano aasakti chuupistunnaaru. entho mandi perupondina darsakulu aayana kosam eduru chustunte, aayana maatram koolga sujit ane autsaahika darsakudito ‘saaho’ chesenduku sarenannaru. sarvanand heeroga ‘run raja run’ cinimani sujit roopondinchina vidhaanam aayanaku baga nachesindi. ‘saaho’ ela undabotondo shootingku velladaanikante mundugaane oka teasertho ruchi chuupimchaadu sujit. andulo prabhas kotta roopam andarnee akattukundi. balivudlo manchi demand unna shraddha kapur naayikagaa natistonna ee chitram telugutho paatu hindiiloonuu eka kaalamlo roo. 150 kotla bhari badjetto roopondutondi. ante.. hindeelo nerugaa vidudala kaanunna prabhas toli chitram ‘saaho’. 2018loo vidudala kaanunna ee chitramtho aayana marenni sanchalanaalu srushtistaaro chudali.